Έλντα Πανοπούλου

Η Έλντα (Ελευθερία) Πανοπούλου (γεν. 3 Μαρτίου 1961) είναι Ελληνίδα κωμική ηθοποιός, μουσικός, παρουσιάστρια, δημοσιογράφος, σεναριογράφος και σκηνοθέτης.

Βιογραφικό
Γεννήθηκε το 1961 στην Αθήνα όπου και πέρασε τα παιδικά της χρόνια. Τελειώνοντας το σχολείο σπούδασε μουσική και υποκριτική.

Έκανε την πρώτη της εμφάνιση στην τηλεόραση το 1983 δίπλα στον Ανδρέα Μπάρκουλη στην κοινωνική σειρά Αστέρια από χώμα. Συνέχισε την πορεία της ως ηθοποιός, ασχολούμενη με το θέατρο, συμμετέχοντας αρκετά σε διάφορες επιθεωρήσεις τη δεκαετία του '80 ενώ εμφανίστηκε στις σειρές Αληθινές ιστορίες, Παραμύθια πίσω από τα κάγκελα, Ο γύρος του κόσμου σε 80 μέρες, Φώτα παρακαλώ και Τζόνι και Ναντίν. Έγινε ιδιαίτερα γνωστή στο ευρύ κοινό με το ρόλο της Χαρούλας Πεπονάκη στην κωμική σειρά του Γιάννη Δαλιανίδη Το ρετιρέ στο Mega Channel. Εκεί πρωταγωνίστησε τις σεζόν 1990-1992 ενώ λόγω των συνεχών επαναλήψεων της σειράς, μέχρι και 30 χρόνια μετά, έχει συνδυάσει το όνομά της με τη σειρά. Ακολούθησε ο ρόλος της Ευρυδίκης στην κωμική σειρά Συγκάτοικοι στην τρέλλα στον ΑΝΤ1 τη σεζόν 1992-1993. Από το 1993 μέχρι το 1995 έπαιξε μαζί με τις Αθηνά Ζαφόλια, Τατιάνα Λύγαρη και Νατάσα Τσακαρισιάνου στην κωμική σειρά Το ροζ συννεφάκι στο Mega Channel.

Τον Σεπτέμβριο του 1995 ανέλαβαν μαζί με τη Σοφία Βόσσου την παρουσίαση της πρωινής ψυχαγωγικής εκπομπής του Mega Channel Μεταξύ μας. Παρέμειναν στην παρουσίαση της πρωινής ζώνης του σταθμού για τρεις τηλεοπτικές σεζόν μέχρι και το 1998. Ακολούθησε η συνεργασία της με την κρατική τηλεόραση. Εκεί από το 1998 μέχρι το 2000 παρουσίασε την απογευματινή infotainment εκπομπή 6 με την Έλντα στην ΕΤ1. Μετά από μία σεζόν τηλεοπτικής αποχής, υπέγραψε συμβόλαιο συνεργασίας με το Star Channel. Εκεί τη σεζόν 2001-2002 παρουσίασε την καθημερινή κοινωνική εκπομπή Με την Έλντα στη μεσημεριανή ζώνη του σταθμού.

Επέστρεψε τηλεοπτικά ως ηθοποιός τη σεζόν 2003-2004 στη κομεντί Αν θυμηθείς τ' όνειρό μου. Από το 2004 μέχρι το 2005 έπαιξε μαζί με την Ισαβέλλα Βλασιάδου στη κωμική σειρά Τζένη και Ευανθία στον Alpha. Το 2008 έπαιξε στο επεισόδιο "Πράσινη κάρτα" της κωμικής σειράς Το κόκκινο δωμάτιο. Τη σεζόν 2012-2013 παρουσίασε την ψυχαγωγική μουσική εκπομπή Ο παλιός είναι αλλιώς στο GR TV. Την επόμενη σεζόν πήρε μεταγραφή με την ίδια εκπομπή στο νεοσύστατο τηλεοπτικό σταθμό Epsilon TV.

Τα τελευταία χρόνια ασχολείται κυρίως με το θέατρο, τη μουσική και τη σκηνοθεσία.

Φιλμογραφία
Τηλεόραση
ΈτοςΤίτλος ΠρογράμματοςΚανάλιΡόλοςΣημειώσεις1983-1984Αστέρια από χώμαΕΡΤΠρωταγωνιστικός Ρόλος1984Αληθινές ιστορίεςΕπεισόδιο: "Άρλεκιν"Παραμύθια πίσω από τα κάγκελαΕΡΤ2διάφοροι ρόλοι2 επεισόδια1986-1987Ο γύρος του κόσμου σε 80 μέρεςΕΡΤΜασκαρόνε (φωνή)Πρωταγωνιστικός Ρόλος1988-1989Φώτα παρακαλώΕΤ1Χαρίκλεια1989Σιγά... η πατρίδα κοιμάται1990Η μικρή μας επιθεώρησηΕΤ2διάφοροι ρόλοιΤζόνι και ΝαντίνΛιάνα Πρωταγωνιστικός Ρόλος1990-1992Το ρετιρέMEGAΧαρούλα Πεπονάκη1991Μάλιστα κύριεΑΝΤ1ΓωγώΕπεισόδιο: "Κοίτα ποιος μιλάει"1992-1993Συγκάτοικοι στην τρέλαΕυρυδίκηΠρωταγωνιστικός Ρόλος1993-1995Το ροζ συννεφάκιMEGAΜπουμπού1995-1998Μεταξύ μαςΗ ΊδιαΠαρουσιάστρια1998-20006 με την ΈλνταΕΤ12001-2002Με την ΈλνταSTAR2003-2004Αν θυμηθείς τ' όνειρό μουMEGAΒαλεντίναΠρωταγωνιστικός Ρόλος2004-2005Τζένη και ΕυανθίαALPHAΤζένη Παπαϊωάννου2008Το κόκκινο δωμάτιοMEGAΜαριαλένα ΚαραντάνηΕπεισόδιο: "Πράσινη κάρτα"2012-2013Ο παλιός είναι αλλιώςGRΗ ΊδιαΠαρουσιάστρια2013Epsilon

Κινηματογράφος
ΈτοςΤίτλος Κινηματογραφικές ΤαινίαςΡόλος1993Πάνω κάτω και πλαγίωςΝτόρα

Βιντεοταινίες
ΈτοςΤίτλος ΤαινίαςΡόλος1989Ερωτικό ταξίδι: Τζώννυ και ΝαντίνΛιάνα

Παραπομπές

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί φωνής
Κατηγορία:Έλληνες παρουσιαστές
Κατηγορία:Ελληνίδες τηλεπαρουσιάστριες